Ισλί μικρασιάτικο
Με βελόνι ή τσιμπιδάκι κεντούσαν τα ισλί στη Σμύρνη. Τα ετοίμαζαν μετά την Πρωτοχρονιά για τα Θεοφάνια και του Αϊ-Γιαννιού.
500 γρ. βούτυρο αγελαδινό, μαλακωμένο σε θερμοκρασία δωματίου, 800 γρ. ζάχαρη λευκή, κρυσταλλική, 500 ml φρέσκο γάλα, πλήρες, 1/2 κουτ. σούπας μαγειρική σόδα (σκόνη), 1 1⁄2 κιλό αλεύρι για όλες τις χρήσεις, κοσκινισμένο, 1 κουτ. γλυκού μπέικιν πάουντερ, 250 γρ. καρυδόψιχα κοπανισμένη, 1 κουτ. γλυκού κανέλα σε σκόνη, 500 ml νερό, 600 γρ. ζάχαρη, 400 γρ. μέλι
Για το σιρόπι των ισλί, βράζουμε όλα τα υλικά για 5 λεπτά (μετρώντας τον χρόνο από τη στιγμή που θα πάρουν βράση), αποσύρουμε, το αφήνουμε να κρυώσει ελαφρώς και το διατηρούμε χλιαρό.Στον κάδο του μίξερ πάγκου ρίχνουμε το βούτυρο και τη ζάχαρη και τα χτυπάμε με το φτερό, μέχρι να φτιάξουμε μια αφράτη κρέμα.Ανακατεύουμε το γάλα με τη σόδα (προσεκτικά, γιατί θα αφρίσει) και το ρίχνουμε σταδιακά στο μείγμα για τα ισλί, χτυπώντας με το σύρμα.Ρίχνουμε το αλεύρι και το μπέικιν πάουντερ σταδιακά και ζυμώνουμε με τον γάντζο, μέχρι να φτιάξουμε ένα ζυμάρι μαλακό αλλά που να μην κολλάει στα χέρια. Παίρνουμε ένα μπαλάκι ζύμης των ισλί (μεγαλύτερο από ένα μελομακάρονο), το πιέζουμε στην παλάμη μας για να πλατύνει σαν πιατάκι του καφέ, βάζουμε στο κέντρο του 1 κουτ. γλυκού καρύδια και καλύπτουμε με τις άκρες της ζύμης για να σφραγίσουμε τη γέμιση.Πιέζουμε γύρω γύρω το κομμάτι να αποκτήσει το χαρακτηριστικό τριγωνικό σχήμα και με ένα σουβλί ή πιρούνι χαράζουμε τα ισλί με πυκνές παράλληλες, χιαστί χαρακιές.Για τα ισλί. προθερμαίνουμε τον φούρνο στους 180°C.Αραδιάζουμε τα ισλί σε λαδωμένα μεγάλα ταψιά και τα ψήνουμε (σε δόσεις) για 20-25 λεπτά ή μέχρι να ροδίσουν ομοιόμορφα.Κάθε δόση ισλί που βγάζουμε από τον φούρνο την τακτοποιούμε σε βαθιά πιατέλα και περιχύνουμε όσο είναι καυτά με χλιαρό σιρόπι. Σερβίρουμε τα ισλί αφού κρυώσουν.
Αλεύρι (ζύμες),Γάλα,Καρύδια,Χριστούγεννα,Μικρασιατική Κουζίνα